
Comisia pentru buget, 

finanţe şi bănci
AVIZ

	
	asupra propunerii legislative pentru modificarea şi completarea Legii nr. 145/1997 a asigurărilor sociale de sănătate
	


Cu adresa nr. 334 din 05.11.1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 145/1997 a asigurărilor sociale de sănătate.

În urma examinării, în şedinţa din data de 29.12.1998, Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

1. Pentru modificarea Legii nr. 145/1997 privind asigurările sociale de sănătate, Guvernul a adoptat Ordonanţa de urgenţă nr. 30 din 29.11.1998, care se află în dezbaterea Parlamentului;

2. Prezenta propunere legislativă contravine spiritului Legii nr. 145/1997, astfel:

· modul de desemnare al conducerii caselor de asigurări de sănătate nu respectă prevederile art. 74 din Legea nr. 145/1997;

· termenele propuse în această iniţiativă legislativă ar face imposibilă aplicarea sistemului asigurărilor sociale de sănătate în timp util;

· problemele cu implicaţii de ordin financiar au fost soluţionate mai amplu în Ordonanta de urgenţă nr. 30/1998 adoptată de Guvern.

	Dan Constantinescu,

PREŞEDINTE
	Partal Petre,

SECRETAR




Experţi parlamentari:

Bărdiţă Mariana

Onete Alexandru

